Diari Oficial de la Generalitat Valenciana


Sumari del DOGV 9726, del 16-11-2023 (2023/11398)

RESOLUCIÓ de 31 d'octubre de 2023, del director general de Relacions amb les Corts, de la Presidència de la Generalitat, per la qual es publica el Conveni marc de col·laboració entre la Generalitat, a través de la Conselleria de Sanitat, i el Consell Valencià de Col·legis de Veterinaris per a la realització d'activitats de col·laboració en matèria de formació i ajuda mútua.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9726

Data del DOGV
:   16-11-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/11731


Data del document
:   31-10-2023

Organisme emissor
:   Presidència de la Generalitat

Tipus de document
:   Resolució

RESOLUCIÓ de 31 d'octubre de 2023, del director general de Relacions amb les Corts, de la Presidència de la Generalitat, per la qual es publica el Conveni marc de col·laboració entre la Generalitat, a través de la Conselleria de Sanitat, i el Consell Valencià de Col·legis de Veterinaris per a la realització d'activitats de col·laboració en matèria de formació i ajuda mútua. [2023/11714]  
La Generalitat, a través de la Conselleria de Sanitat, i el Consell Valencià de Col·legis de Veterinaris han subscrit, prèvia tramitació reglamentària, els dies 19 i 16 d'octubre de 2023, el Conveni marc per a la realització d'activitats de col·laboració en matèria de formació i ajuda mútua, i d'acord amb el que preveu l'article 20 del Decret 176/2014, de 10 d'octubre, del Consell, pel qual es regulen els convenis que subscriga la Generalitat i el seu registre, una vegada inscrit en el Registre de convenis de la Generalitat amb data 30 de novembre de 2023 i número 1035/2023, és procedent la publicació en el Diari Oficial de la Generalitat Valenciana del conveni esmentat, que figura annex a esta resolució.  
  
  
València, 31 d'octubre de 2023.- El director general de Relacions amb Les Corts: Jorge Bellver Casaña.  
  
  
Conveni marc entre la Generalitat, a través de la Conselleria de Sanitat, i el Consell Valencià de Col·legis de Veterinaris per a la realització d'activitats de col·laboració en matèria de formació i ajuda mútua  
  
Reunits  
D'una part, Marciano Gómez Gómez, conseller de Sanitat, en representació de l'Administració de la Generalitat, nomenat pel Decret 11/2023, de 19 de juliol, del president de la Generalitat, d'acord amb el que disposen els articles 17.f i 28.g de la Llei 5/1983, de 30 de desembre, del Consell, en els articles 6 i 11 del Decret 176/2014, de 10 d'octubre, del Consell, pel qual regula els convenis que subscriga la Generalitat i el seu registre, l'article 160.1.b de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, els articles 47, 49 i 50 de la Llei 40/2015, d'1 d'octubre, de règim jurídic del sector públic, en relació amb l'article 4.2 del Decret 135/2023, de 10 d'agost, del Consell, pel qual s'aprova el Reglament orgànic i funcional de la Conselleria de Sanitat, i facultat per a la signatura d'este conveni per acord del Consell de data 3 d'octubre de 2023.  
  
D'una altra part, Inmaculada Ibor Martínez, en representació del Consell Valencià de Col·legis de Veterinaris, amb domicili a València, av. del Cid, núm. 62, i NIF 25171521H, com a presidenta de la corporació, càrrec per al qual va ser nomenada en reunió de l'Assemblea General Ordinària del 6 de juny de 2017, i la representació del qual exercix, de conformitat amb el que preveu l'article 22 dels estatuts del Consell Valencià de Col·legis de Veterinaris publicats en el DOGV de 28 d'abril de 2000, i autoritzada expressament per a este acte per la Junta Executiva en sessió de data de 22 de juny de 2023.  
Les dos parts es reconeixen mútuament capacitat jurídica suficient, subscriuen el present document i, a este efecte,  
  
Exposen  
Primer. La Conselleria de Sanitat té assumides les competències de la Generalitat en matèria de salut pública, d'acord amb l'article 11 del Decret 135/2023, de 10 d'agost, del Consell, pel qual s'aprova el Reglament orgànic i funcional de la Conselleria de Sanitat.  
  
Segon. El Consell Valencià de Col·legis de Veterinaris és una corporació de dret públic, amb personalitat jurídica pròpia i plena capacitat per al desenvolupament dels seus fins, entre els quals hi ha la col·laboració amb les institucions públiques en la protecció de la salut humana i la sanitat animal, i la cura del medi ambient, així com la promoció i constant millora dels nivells científics i de formació dels seus col·legiats i col·legiades.  
Tercer. Com que tant la Conselleria de Sanitat com el Consell Valencià de Col·legis de Veterinaris tenen com a finalitat comuna la protecció de la salut pública, i que esta finalitat s'aconseguiria amb més eficàcia conjuminant criteris, esforços i mitjans, resulta lògic i està degudament justificat establir un conveni marc de col·laboració en totes les matèries que siguen un objectiu comú en les dos institucions amb la finalitat de dur a terme les accions necessàries de cooperació per a fomentar la millora contínua de l'eficàcia en la protecció de la salut dels ciutadans.  
  
Les obligacions derivades de cada àmbit de col·laboració es determinaran en els oportuns convenis singulars que a este efecte se subscriguen.  
Per la qual cosa, les dos parts, en la representació que cada una té, acorden subscriure el present conveni d'acord amb les següents:  
  
  
Clàusules  
  
Primera. Objecte del conveni  
Constituïx l'objecte del present conveni establir un marc de col·laboració en matèria de salut pública, entre la Conselleria de Sanitat i el Consell Valencià de Col·legis de Veterinaris, per a coordinar les actuacions i els serveis que es presten en este àmbit, i desenvolupar accions de difusió, informació, formació i suport que contribuïsquen a la millora de la promoció i protecció de la salut pública.  
De manera específica, les accions que es concreten en la clàusula segona s'agrupen entorn de quatre àrees d'actuació: activitats de formació, campanyes d'informació a les persones consumidores en matèria de prevenció de riscos alimentaris, investigació i divulgació científica, i col·laboració en aquelles actuacions i serveis en matèria de salut pública que contribuïsquen a la protecció i promoció de la salut de la ciutadania dins del marc de col·laboració entre les dos entitats.   
  
  
Segona. Obligacions de les parts  
Les actuacions i els serveis que hauran de dur a terme, preferentment, les institucions signants, comprendran els aspectes següents:  
  
A) Obligacions de la Conselleria de Sanitat.  
La Conselleria de Sanitat, a través de la Direcció General de Salut Pública i Addiccions, es compromet segons les clàusules del present conveni a:  
1) Col·laborar amb el Consell Valencià de Col·legis de Veterinaris en la millora de la formació del col·lectiu veterinari en la salut pública, a fi de prestar els serveis que siguen requerits per l'Administració i la societat valenciana. D'igual manera, a col·laborar en les activitats de formació dirigides al sector agroalimentari i a les persones consumidores.  
2) Col·laborar amb el Consell Valencià de Col·legis de Veterinaris en accions relacionades amb la difusió i informació en matèria de la salut pública i específicament en seguretat alimentària, a fi de conscienciar els ciutadans per a oferir un millor servei a la societat valenciana.  
  
3) Col·laborar en el foment de la investigació i divulgació científica relacionades amb la salut pública.  
4) Coordinar les actuacions, serveis i intercanvi d'informació que es presten en matèria de seguretat alimentària, sense menyscapte de qualsevol altra actuació que poguera desenvolupar-se segons els requisits normatius vigents a fi de millorar en la protecció de la salut de les persones consumidores.  
B) Obligacions del Consell Valencià de Col·legis de Veterinaris.  
El Consell Valencià de Col·legis de Veterinaris, en els termes que estipula este conveni, es compromet a executar les actuacions en els àmbits següents:  
I. Activitats de formació:  
1. Activitats de formació del col·lectiu veterinari.  
El Consell Valencià de Col·legis de Veterinaris desenvoluparà activitats de formació professional amb la col·laboració de la Conselleria de Sanitat destinades a elevar el nivell científic i professional del col·lectiu veterinari a fi de prestar els serveis adaptats a les necessitats requerides per la Conselleria de Sanitat, en el marc de les funcions exercides en seguretat alimentària.  
2. Activitats de formació i informació dirigides al sector agroalimentari, indústria alimentària, hostaleria i restauració, i persones consumidores.  
El Consell Valencià de Col·legis de Veterinaris i la Conselleria de Sanitat, col·laboraran en la realització de totes aquelles accions consideren, relacionades amb la informació i formació en matèria de seguretat alimentària i en diferents matèries relacionades amb la salut pública.  
II. Campanyes d'informació a les persones consumidores en matèria de prevenció de riscos alimentaris:  
El Consell Valencià de Col·legis de Veterinaris i la Conselleria de Sanitat col·laboraran en la realització de totes aquelles accions que consideren, relacionades amb la informació i formació als consumidors en matèria de prevenció de riscos alimentaris i en diferents matèries relacionades amb la salut pública.  
III. Investigació i divulgació científica:  
És objecte d'este conveni fomentar la col·laboració entre les parts en el desenvolupament i l'avaluació d'activitats d'investigació i divulgació científica conjuntes.  
IV. Col·laboració en la coordinació d'actuacions, serveis i intercanvi d'informació que es presten en matèria de seguretat alimentària, sense menyscapte de qualsevol altra actuació que poguera desenvolupar-se d'acord amb els requisits normatius vigents a fi de millorar en la protecció de la salut de les persones consumidores.  
C) Les obligacions derivades de cada àmbit de col·laboració es determinaran en els oportuns convenis singulars que a l'efecte se subscriguen.  
  
Tercera. Difusió de les activitats  
En la difusió de les activitats que es desenvolupen a l'empara d'este conveni, figuraran de manera expressa les dos parts signants. En relació amb la publicitat i les activitats que les dos institucions facen a través de qualsevol mitjà de comunicació social, derivades de l'aplicació del present conveni, es farà constar expressament la col·laboració de la Conselleria de Sanitat i el Consell Valencià de Col·legis de Veterinaris.  
  
  
Quarta. Compliment de la Llei orgànica de protecció de dades de caràcter personal  
Cada una de les parts serà responsable del compliment de la normativa reguladora del tractament de dades de caràcter personal, i es compromet a respectar els principis, les disposicions i les mesures de seguretat que preveu la Llei orgànica 3/2018, de 5 de desembre, de protecció de dades personals i garantia dels drets digitals. Així com el que disposa el Reglament (UE) 2016/679, del Parlament Europeu i del Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'estes dades i pel qual es deroga la Directiva 95/46/CE (Reglament general de protecció de dades).  
  
Cinquena. Comissió de seguiment  
Segons el que preceptua l'article 49.f de la Llei 40/2015, d'1 d'octubre, de règim jurídic del sector públic, s'establirà un control periòdic de les actuacions del present conveni mitjançant reunions de les parts que convenien, que es concretaran a la signatura del conveni i no podran ser inferiors a quatre reunions durant la vigència d'este.  
  
S'establix, com a mecanisme de desenvolupament del projecte, seguiment, vigilància i control de l'execució del present conveni i dels compromisos adquirits pels signants, una comissió mixta de treball, seguiment i control integrada per un mínim de dos persones, una en representació del Consell Valencià de Col·legis de Veterinaris i una en representació de la conselleria amb competències en matèria de sanitat, que seran designades pel titular de la Direcció General de Salut Pública i per qui tinga la presidència del Consell Valencià de Col·legis de Veterinaris. En la composició de la comissió, es vetlarà per la presència paritària d'homes i dones d'acord amb la Llei 9/2003, de 2 d'abril, per a la igualtat entre dones i homes.  
A requeriment de la comissió, podran crear-se grups de treball als quals podran assistir persones tècniques competents de les dos institucions. La comissió es reunirà quan ho sol·licite alguna de les parts i atenent les necessitats de desenvolupament del conveni, una vegada definit el cronograma, en benefici de la consecució òptima de l'objecte de l'acord i almenys una vegada a l'any.  
Les actes i els acords que s'emeten en el desenvolupament i l'execució de les funcions d'este òrgan de seguiment hauran de remetre's a la Direcció General de Salut Pública i al Consell Valencià de Col·legis de Veterinaris.  
Són funcions de la comissió, a més de les que determina l'article 9 del Decret 176/2014, de 10 d'octubre, del Consell, les següents:  
  
a) Aprovar la llista de persones de les dos institucions que participaran en les activitats que es deriven de l'objecte del present conveni. Estes activitats es determinaran en els oportuns convenis singulars que a l'efecte se subscriguen.  
b) Establir el calendari d'actuacions.  
c) Elaborar les propostes que siguen necessàries per al millor compliment de l'objecte del conveni.  
d) Resoldre els problemes d'interpretació i compliment que puguen plantejar-se durant el seu desenvolupament i execució.  
  
Sisena. Àmbit d'aplicació i duració del conveni  
L'àmbit territorial d'aplicació d'este conveni és el de la Comunitat Valenciana.  
El present conveni estarà vigent a partir del dia de la seua signatura i tindrà una duració de quatre anys.  
En qualsevol moment abans de la finalització del termini previst en l'apartat anterior, els signants del conveni podran acordar expressament la seua pròrroga per un període de fins a quatre anys addicionals o la seua extinció.  
  
Setena. Modificació  
Les parts podran acordar la modificació, total o parcial, dels termes del present conveni per a assegurar la seua viabilitat o adaptar-lo a les noves necessitats. Estes modificacions hauran de constar per escrit i podran adoptar la forma d'addenda de modificació de l'actual conveni.  
  
Per a fer la modificació del conveni d'acord amb l'article 12 del Decret 176/2014, de 10 d'octubre, del Consell, pel qual es regulen els convenis que subscriga la Generalitat i el seu registre, es requerixen els mateixos tràmits que els que es preveuen per a la subscripció del conveni inicial.  
  
Huitena. Extinció i resolució  
Són causes de resolució del conveni, segons el que s'ha fixat en l'article 51.2 de la Llei 40/2015, d'1 d'octubre, de règim jurídic de sector públic:  
a) El transcurs del termini de vigència del conveni sense haver-se acordat la pròrroga d'este.  
b) L'acord unànime de tots els signants.  
c) L'incompliment de les obligacions i els compromisos assumits per alguna de les parts signants.  
En este cas, qualsevol de les parts podrà notificar a la part incomplidora un requeriment perquè complisca en un determinat termini les obligacions o els compromisos que es consideren incomplits. Este requeriment es comunicarà al responsable del mecanisme de seguiment, vigilància i control de l'execució del conveni i a les altres parts signants.  
  
Si, transcorregut el termini indicat en el requeriment persistira l'incompliment, la part que el va dirigir notificarà a les parts signants la concurrència de la causa de resolució i s'entendrà resolt el conveni. La resolució del conveni per esta causa podrà comportar la indemnització dels perjudicis causats si així s'haguera previst.  
d) Per decisió judicial declaratòria de la nul·litat del conveni.  
e) Per qualsevol altra causa diferent de les anteriors prevista en el conveni o en altres lleis.  
En el cas que es procedira a la resolució del present conveni, les dos parts es comprometen, en la mesura que siga possible, a finalitzar el desenvolupament de les accions ja iniciades en el moment de la notificació de la resolució. Esta finalització no afectarà el desenvolupament i la conclusió del programa anual que estiga en execució per a l'exercici en què es realitza la denúncia.  
Qualsevol de les parts podrà denunciar el present conveni comunicant-ho a l'altra amb un termini mínim de tres mesos a la data que es done per finalitzat.  
  
Novena. Clàusula de no despesa  
L'aplicació i execució d'este conveni, incloent-hi a l'efecte tots els actes jurídics que pogueren dictar-se en la seua execució i desenvolupament, no podrà suposar obligacions econòmiques per a la Generalitat i, en tot cas, hauran de ser ateses amb els seus mitjans personals i materials.  
  
Desena. Publicitat i publicació  
S'haurà de complir amb les obligacions de publicitat derivades del que disposa l'article 20 del Decret 176/2014, de 10 d'octubre, del Consell, pel qual regula els convenis que subscriga la Generalitat i el seu registre; els articles 4 i 5 de la Llei 1/2022, de 13 d'abril, de transparència i bon govern de la Comunitat Valenciana, i el que disposa el capítol 2 de la Llei 19/2013, de 9 de desembre, de transparència, accés a la informació pública i bon govern.  
Una vegada subscrit el conveni, es publicarà en el portal de transparència de la Generalitat GVA-Oberta, segons el que s'ha fixat en la Llei 4/2023, de 13 d'abril, de participació ciutadana i foment de l'associacionisme de la Comunitat Valenciana.  
  
Onzena. Règim jurídic  
El present conveni té caràcter administratiu i es troba exclòs de l'àmbit d'aplicació de la llei de contractes del sector públic vigent. Es regix per la Llei 40/2015, d'1 d'octubre, de règim jurídic del sector públic, i el Decret 176/2014, de 10 d'octubre, del Consell, pel qual regula els convenis que subscriga la Generalitat i el seu registre.  
  
  
I, en prova de conformitat, se signa el present conveni marc, en el lloc i la data indicats en la signatura.  
  
19.10.2023. El conseller de Sanitat: Marciano Gómez Gómez.  
16.10.2023. La presidenta del Consell Valencià de Col·legis de Veterinaris: Inmaculada Ibor Martínez.